Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden lainsäädännön lähentämisestä annetun neuvoston direktiivin 70/221/ETY muuttamisesta"



Virallinen lehti nro C 407 , 28/12/1998 s. 0058 - 0059



Talous- ja sosiaalikomitean lausunto aiheesta "Ehdotus Euroopan parlamentin ja neuvoston direktiiviksi moottoriajoneuvojen ja niiden perävaunujen polttonestesäiliöitä ja alleajosuojia koskevan jäsenvaltioiden lainsäädännön lähentämisestä annetun neuvoston direktiivin 70/221/ETY muuttamisesta" (98/C 407/11) Neuvosto päätti 15. toukokuuta 1998 Euroopan yhteisön perustamissopimuksen 100 a artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut teollisuus-, kauppa-, käsiteollisuus- ja palvelujaosto antoi lausuntonsa 8. heinäkuuta 1998. Esittelijä oli Edoardo Bagliano. Talous- ja sosiaalikomitea hyväksyi 9. 10. syyskuuta 1998 pitämässään 357. täysistunnossa (syyskuun 9. päivän kokouksessa) seuraavan lausunnon. Äänestyksessä annettiin 112 ääntä puolesta ja 2 vastaan. 1. Johdanto 1.1. Viimeksi 18. huhtikuuta 1997 direktiivillä 97/19/EY () muutettu 20. maaliskuuta 1970 annettu direktiivi 70/221/ETY () käsittelee polttonestesäiliöitä kuitenkin niin, että sovellusalan ulkopuolelle jäävät moottoriajoneuvojen voimanlähteenä käytettyjen nestemäisten kaasujen säiliöt. Direktiivissä on myös säännöksiä "alleajosuojista", jotka on tarkoitettu pääasiassa hyötyajoneuvoille ja joilla pyritään vähentämään vahinkoja siinä tapauksessa, että toinen ajoneuvo törmää takaa hyötyajoneuvoon. 1.2. Edellä mainitun direktiivin polttonestesäiliöitä koskevat tekniset vaatimukset liittyvät pääasiassa seuraaviin näkökohtiin: i) säiliön tiiviys; ii) ruostumattomuus; iii) suojaus törmäyksen tai kumoonmenon yhteydessä. 1.3. Nämä yleisvaatimukset annettiin alkuperäisessä direktiivissä 70/221/ETY tarkentamatta, miten polttoainesäiliön sääntöjenmukaisuus tulisi testata. Näin ollen silloisten jäsenvaltioiden tekniset yksiköt tekivät direktiivin tekstistä "tulkintoja", jotta voitiin taata eri hallintotahojen tekemien päätösten yhdenmukaisuus tyyppihyväksyntävaiheessa. Näitä "tulkintoja" sovelletaan edelleenkin, sillä direktiiviä 70/221/ETY ei ole muutettu niiden mukaisesti. Direktiiviin tehdyt muutokset, kuten aiemmin mainittu tuorein muutos (direktiivi 97/19/EY), ovat koskeneet vain hallinnollisia näkökohtia tai alleajosuojia. 1.4. Tämän direktiiviä 70/221/ETY muuttavan ehdotuksen tavoitteena on korjata testausmenettelyn selkeyden puute. Siihen sisältyy lisäksi erityistestit muovisäiliöille ja siinä säädetään oikeuskehys, jonka avulla komissio voi kehittää ajoneuvoissa käytettävien paineistettujen kaasumaisten polttoainesäiliöiden teknisiä vaatimuksia. 2. Komission ehdotuksen pääsisältö 2.1. Komissio ehdottaa, että direktiivin 70/221/ETY sovellusalaa muutetaan siten, että se laajennetaan koskemaan myös kaasumaisten polttoaineiden säiliöitä. 2.2. Teknisten vaatimusten osalta muutokset koskevat vain polttonestesäiliöitä. Ne ovat Genevessä toimivan YK:n Euroopan talouskomission () laatiman asetuksen N:o 34 () vaatimusten mukaisia. Kohdassa 1.3 mainittujen ETY-maiden teknisten yksiköiden laatimien direktiivin 70/221/ETY "soveltamistulkintojen" lisäksi kyseiseen asetukseen sisältyvät myös erityisvaatimukset muovisille säiliöille. 2.3. Testauksiin sisältyvät hydrauliset testit, kumoamistestit, iskunkestävyys ja mekaaninen kestävyys sekä muovisille säiliöille vielä läpäisevyystestit, tulenkestävyys ja korkean lämpötilan kestävyys. 2.4. Komissio ehdottaa, että uusia määräyksiä sovelletaan päivästä lokakuuta 1999 alkaen kaikkiin uusiin ajoneuvotyyppeihin ja päivästä lokakuuta 2000 alkaen kaikkiin uusiin ajoneuvoihin. 3. Huomiot ja päätelmät 3.1. Komitean mielestä ehdotetut muutokset ovat tarpeellisia ja asianmukaisia, sillä ne selkiyttävät näkökohtia (testausmetodit ja -menettelyt), joita ei ole määritelty voimassaolevassa direktiivissä yksiselitteisesti ja joihin tekniset yksiköt ovat jo löytäneet käytännön ratkaisut. 3.2. Autoteollisuus on lisäksi käyttänyt jo jonkin aikaa ajoneuvoissa muovisia polttoainesäiliöitä. Niillä on tiettyjä etuja, joista voidaan mainita ruosteenkestävyys, mahdollisuus muotoilla säiliö käytettävissä olevan tilan mukaan, parempi iskunkestävyys ja keveys. On kuitenkin osoittautunut, että tällaisille säiliöille on määrättävä erityisvaatimukset, jotta voidaan taata, että ne noudattavat tiukkoja turvallisuuskriteerejä. 3.3. Komitean mielestä muutosehdotuksessa säädettyjen irrallisten säiliöiden mekaanista kestävyyttä ja iskunkestävyyttä mittaavien testien tulisi täydentää testejä, joissa kokeillaan, miten ajoneuvo käyttäytyy palon sattuessa. Komitea antaa arvoa sille, että etu- ja sivutörmäystesteihin [direktiivit 96/79/EY () ja 96/27/EY ()] on jo sisällytetty muun muassa mahdollisten polttoainevuotojen tarkistus ajoneuvon kärsittyä vahinkoja. 3.4. Direktiiviehdotukseen sisältyy testi, jolla mitataan säiliön tiiviys sen kääntyessä kokonaan ylösalaisin. Tällaisessa testissä säiliöstä ei saa tippua polttoainetta yli 30 g minuutissa. Komitea on saanut komissiolta selvityksen teknisistä syistä, joiden takia säiliö ei voi olla täysin pitävä, kun se on kokonaan ylösalaisin (vuotoa tapahtuu ylipaineventtiilin kautta). Lisäksi on muistettava, että vuodon sallittu kokonaismäärä on sama kuin etu- ja sivutörmäysdirektiiveissä. 3.5. Komitea huomauttaa komissiolle, että on tarpeen tarkistaa säiliöiden tiiviys käytössä, etenkin palon jälkeen. Komitea pyytää, että komissio harkitsisi mahdollisuutta antaa aiheesta säännökset. 3.6. Komitea ehdottaa, että komissio laatii vaatimukset kaasumaisten polttoaineiden (nestekaasu ja/tai paineistettu maakaasu) säiliöille kolmannen ottaa huomioon -kohdan mukaisesti. Komitea huomauttaa, että sovellusalan laajentaminen (ks. kohta 2.1) tarjoaa tarpeellisen oikeuskehyksen, jotta Genevessä YK:n Euroopan talouskomission kaasumaisten polttoaineiden säiliöiden turvallisuusstandardeja koskevien käynnissä olevien valmistelutöiden tulokset voidaan liittää mukaan yksinkertaistetulla menetelmällä. 3.7. Tutkittuaan direktiiviehdotuksen selvitystä vaikutuksista kilpailukykyyn ja työllisyyteen komitea yllättyi maininnasta, jonka mukaan työmarkkinaosapuolia ei ole kuultu. Tämä ei vastaa täysin todellisuutta. Valmistelutyöhön on olettavasti osallistunut alan järjestöjä ja edustajia. Komitea pyytääkin komissiota kiinnittämään erityistä huomiota tällaisten tärkeiden selvitysten laatimiseen, jotka ovat osoituksena yhteisön lainsäädäntömenettelyn avoimuudesta ja demokraattisuudesta. Bryssel 9. syyskuuta 1998. Talous- ja sosiaalikomitean puheenjohtaja Tom JENKINS () EYVL L 125, 16.5.1997. () EYVL L 76, 6.4.1970. () ECE Yhdistyneiden kansakuntien Euroopan talouskomissio (päämaja Genevessä). Tässä yhteydessä allekirjoitettiin 30.3.1958 sopimus moottoriajoneuvoja koskevien yhteisten normien kehittämiseksi; kyseisten normien perusteella tehdyn "tyyppihyväksynnän" vastavuoroiseksi tunnustamiseksi. Miltei kaikki Euroopan maat ovat vähitellen liittyneet kyseiseen sopimukseen, ja äskettäin myös Euroopan yhteisö. Ajoneuvojen turvallisuuteen ja ympäristövaikutuksiin liittyvistä valmistelutöistä huolehtii työryhmä (WP) 29, joka on antanut tähän mennessä 103 asetusta. Vuonna 1958 solmitun sopimuksen allekirjoittajamaat ovat ratifioineet asetukset, joihin kuuluu mm. polttoainesäiliöitä koskeva asetus R-34 (ks. alaviite 4). () "Uniform provisions concerning the approval of vehicles with regard to the prevention of fire risks". () EYVL L 18, 21.1.1997. () EYVL L 169, 8.7.1996.